**คณะสัตวแพทยศาสตร์ มข.เป็นเจ้าภาพจัดกิจกรรมแลกเปลี่ยนเรียนรู้สำหรับบุคลากรด้านการพัสดุ มหาวิทยาลัยขอนแก่น**

เมื่อช่วงบ่ายวันอังคารที่ 26 ธันวาคม 2560 ที่ผ่านมา  ณ ห้องประชุมอาชาไนย ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดยงานคลังและพัสดุ สำนักงานคณบดีได้เป็นเจ้าภาพจัดกิจกรรมแลกเปลี่ยนเรียนรู้สำหรับบุคลากรด้านการพัสดุ มหาวิทยาลัยขอนแก่นขึ้น โดยมีวัตถุประสงค์เพื่อกระตุ้นให้บุคลากรเห็นความสำคัญในการปฏิบัติงานด้านพัสดุมากขึ้น ปฏิบัติให้ถูกต้องตามกฎหมาย ระเบียบ และประกาศที่เกี่ยวข้อง และปฏิบัติเป็นมาตรฐานเดียวกัน โดยการแลกเปลี่ยนเรียนรู้ถือว่าเป็นเครื่องมือสำคัญในการพัฒนาองค์กรที่มีประสิทธิภาพอีกอย่างหนึ่ง ที่มีการใช้ทักษะความรู้ ประสบการณ์ โดยมีเป้าหมายเพื่อลดระยะเวลาในการปฏิบัติงาน สร้างประสิทธิภาพในการพัฒนางาน และสร้างนวัตกรรมเพื่อตอบสนองความต้องการและความคาดหวังของหน่วยงานและการปฏิบัติงานที่ถูกต้องตามระเบียบและกฎหมาย ซึ่งการจัดกิจกรรมในครั้งนี้มีผู้เข้าร่วมเป็นบุคลากรด้านการพัสดุจากสำนักงานอธิการบดี และจากคณะวิชาต่างๆในศูนย์วิทยาศาสตร์สุขภาพ และได้รับเกียรติจาก **รศ.น.สพ.ดร.ชูชาติ กมลเลิศ** คณบดี ให้เกียรติเป็นประธานเปิดและกล่าวต้อนรับผู้เข้าร่วมแลกเปลี่ยนเรียนรู้